CELEX: E2017J0005
Language: el
Date: 2017-12-21 00:00:00
Title: Απόφαση του Δικαστηρίου, της 21ης Δεκεμβρίου 2017, στην υπόθεση E-5/17 — Merck Sharp &amp; Dohme Corp. κατά της Ισλανδικής Υπηρεσίας Διπλωμάτων Ευρεσιτεχνίας (Einkaleyfastofan) (Κανονισμός (ΕΟΚ) αριθ. 1768/92 — Φάρμακα — Συμπληρωματικό πιστοποιητικό προστασίας — Πιστοποιητικό αρνητικής διάρκειας)

12.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/3
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 21ης Δεκεμβρίου 2017
   στην υπόθεση E-5/17
   Merck Sharp & Dohme Corp. κατά της Ισλανδικής Υπηρεσίας Διπλωμάτων Ευρεσιτεχνίας (Einkaleyfastofan)
   
   
      (Κανονισμός (ΕΟΚ) αριθ. 1768/92 — Φάρμακα — Συμπληρωματικό πιστοποιητικό προστασίας — Πιστοποιητικό αρνητικής διάρκειας)
   
   (2018/C 130/03)
   Στην υπόθεση E-5/17, Merck Sharp & Dohme Corp. κατά της Ισλανδικής Υπηρεσίας Διπλωμάτων Ευρεσιτεχνίας (Einkaleyfastofan) — ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, η οποία υποβλήθηκε από το Ανώτατο Δικαστήριο της Ισλανδίας (Hæstiréttur Íslands), όσον αφορά την ερμηνεία του κανονισμού (ΕΟΚ) αριθ. 1768/92 του Συμβουλίου, της 18ης Ιουνίου 1992, σχετικά με την καθιέρωση συμπληρωματικού πιστοποιητικού προστασίας για τα φάρμακα, το Δικαστήριο, αποτελούμενο από τους Carl Baudenbacher, πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 21 Δεκεμβρίου 2017, το διατακτικό της οποίας έχει ως εξής:
   Ο κανονισμός (ΕΟΚ) αριθ. 1768/92 επιτρέπει τη χορήγηση συμπληρωματικού πιστοποιητικού προστασίας όταν το χρονικό διάστημα που έχει μεσολαβήσει μεταξύ της ημερομηνίας κατάθεσης της αίτησης του κυρίου διπλώματος ευρεσιτεχνίας και της ημερομηνίας έκδοσης της πρώτης άδειας κυκλοφορίας στην αγορά του ΕΟΧ είναι μικρότερο από πέντε έτη. Το αποτέλεσμα αυτό δεν επηρεάζεται από το γεγονός ότι δεν έχει τεθεί σε ισχύ η απόφαση της Μεικτής Επιτροπής για την ενσωμάτωση του κανονισμού (ΕΚ) αριθ. 1901/2006 και του κανονισμού (ΕΚ) αριθ. 469/2009 στη συμφωνία ΕΟΧ.